ไอแบงก์ฟื้นลุ้นกำไร650ล้าน
ไอแบงก์ มั่นใจไตรมาสแรกกำไร 650  ล้าน เร่งเดินหน้าฟื้นฟูกิจการ  มั่นใจทั้งปี 2561 พลิกมีกำไรสุทธิ ครั้งแรกรอบ 5 ปี
21 มี.ค. 2561

ไอแบงก์ มั่นใจไตรมาสแรกกำไร 650  ล้าน เร่งเดินหน้าฟื้นฟูกิจการ  มั่นใจทั้งปี 2561 พลิกมีกำไรสุทธิ ครั้งแรกรอบ 5 ปีนายชัยวัฒน์ อุทัยวรรณ์ ประธานกรรมการธนาคารอิสลามแห่งประเทศ ไทย และนายวิทัย รัตนากร กรรมการและรักษาการผู้จัดการธนาคารอิสลามแห่งประเทศไทย เปิดเผยว่า มั่นใจว่าไตรมาสแรกของปี 2561 ธนาคารจะมีกำไรสุทธิทั้งสิ้น 650 ล้านบาท  เนื่องจากขณะนี้มีการแก้ปัญหาภายในองค์กรอย่างชัดเจนและเป็นรูปธรรมในขณะเดียวกันการแก้กฎหมายเพื่อให้รัฐบาลเพิ่มทุนให้ธนาคาร จำนวน 18,100 ล้านบาท เพื่อฟื้นฟูกิจการนั้น มีความคืบหน้าอย่างมาก และคาดว่าจะได้รับความเห็นชอบจากสภานิติบัญญัติแห่งชาติ (สนช.) ภายในสิ้นเดือน มี.ค.2561 นี้อย่างแน่นอนทั้งนี้ หากดำเนินการสำเร็จจะทำให้ธนาคารอิสลามแห่งประเทศไทย มีความเข้มแข็งทางการเงินและสามารถฟื้นฟูกิจการได้อย่างเบ็ดเสร็จ และสามารถดำเนินกิจการได้ตามปกติอย่างไรก็ตามก่อนหน้านี้ไอแบงก์ได้ประมาณการว่าในปี 2561 จะมีกำไรสุทธิครั้งแรกในรอบ 5 ปี จำนวน 30 ล้านบาท และต่อมาได้มีการประมาณการผลการดำเนินงานว่าจะมีการกำไรเพิ่มเป็น 450 ล้านบาท ล่าสุดได้มีการปรับประมาณการใหม่ว่าหลังจากรัฐบาลเพิ่มทุนให้ 1.8 หมื่นล้านบาท จะทำให้ธนาคารมีความสามารถทำกำไรเพิ่มขึ้นเป็น 650 ล้านบาท  ในขณะเดียวก็อยู่ระหว่างการหาพันธมิตรใหม่มาร่วมทุนด้วย